Държавен вестник, бр. 55, 2025 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  55
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА, 
УЧРЕЖДЕНИЯ, ОБЩИНИ
И СЪДИЛИЩА 
МИНИСТЕРСТВО
НА ЗЕМЕДЕЛИЕТО И ХРАНИТЕ
ЗАПОВЕД № РД-09-534
от 29 май 2025 г.
На основание чл. 18, ал. 1 и чл. 21, ал. 3, т. 1, 
ал. 6 и 7 от Закона за прилагане на Общата ор­
ганизация на пазарите на земеделски продукти 
на Европейския съюз във връзка с писмо с рег. 
№ 70-2345/21.05.2025 г., Сертификат за акреди­
тация с рег. № 2 ОСП от 11.04.2025 г., валиден 
до 15.02.2027 г., Заповед № А 123 от 11.04.2025 г.
и Заповед № А 124 от 11.04.2025 г., издадени 
от ИА „Българска служба за акредитация“, и 
одобрен доклад с рег. № 93-2728/29.05.2025 г. 
нареждам:
І. Точка II на Заповед № РД-09-208 от 
23.02.2023 г. на министъра на земеделието се 
изменя така:
„II. Продуктовият обхват на разрешението 
включва: непреработени растения и растител­
ни продукти, включително и семена и друг 
растителен репродуктивен материал; животни 
и непреработени животински продукти; прера­
ботени селскостопански продукти, включително 
аквакултурни продукти, предназначени за яде­
не; фуражи; вина; други продукти, изброени в 
Приложение I на Регламент (ЕС) 2018/848 или 
необхванати от посочените по-горе категории. 
Продуктовият обхват не включва аквакултури.“
II. В Разрешение № BG-BIO-02 от 23.02.2023 г. 
думите „Продуктовият обхват на разрешението 
включва: непреработени растения и растител­
ни продукти, включително и семена и друг 
растителен репродуктивен материал; домашни 
животни и непреработени животновъдни про­
дукти; преработени селскостопански продукти, 
предназначени за ядене; фуражи; вина; други про­
дукти, изброени в приложение I към Регламент 
(ЕС) 2018/848 или необхванати от посочените 
по-горе категории – етерични масла; пчелни 
семейства и продуктите от тях. Продуктовият 
обхват не включва: аквакултури и продукти 
от тях.“ се заменят с „Продуктовият обхват на 
разрешението включва: непреработени растения 
и растителни продукти, включително и семена 
и друг растителен репродуктивен материал; жи­
вотни и непреработени животински продукти; 
преработени селскостопански продукти, вклю­
чително аквакултурни продукти, предназначени 
за ядене; фуражи; вина; други продукти, изброени 
в Приложение I на Регламент (ЕС) 2018/848 или 
необхванати от посочените по-горе категории. 
Продуктовият обхват не включва аквакултури.“
III. Заповедта да се обнародва в „Държавен 
вестник“.
Настоящата заповед да се доведе до знанието 
на съответните лица за сведение и изпълнение.
Министър:
Г. Тахов
3749
МИНИСТЕРСТВО 
НА ЕНЕРГЕТИКАТА
РАЗРЕШЕНИЕ № Е-Р-2
от 3 юни 2025 г.
за проучване на строителни материали – под­
земни богатства по чл. 2, ал. 1, т. 5 от Закона 
за подземните богатства, в площ „Русаля-2“, 
разположена в землищата на с. Русаля и 
с. Хотница, община Велико Търново, област 
Велико Търново
На основание чл. 53, ал. 4 във връзка с 
чл. 5, т. 1, чл. 7, ал. 2, т. 7 и чл. 39, ал. 1, т. 3 
от Закона за подземните богатства (ред., ДВ, 
бр. 98 от 2018 г.), § 88 от преходните и заключи­
телните разпоредби към Закона за изменение и 
допълнение на Закона за подземните богатства 
(ДВ, бр. 79 от 2020 г.) и протоколно решение 
по т. 20 от протокол № 15 от заседанието на 
Министерския съвет на 3.04 2024 г. разрешавам 
на „Пътни строежи – Велико Търново“ ЕАД, 
гр. Велико Търново, титуляр на разрешението, 
вписан в търговския регистър на Агенцията 
по вписванията, ЕИК 104693344, със седалище 
и адрес на управление – гр. Велико Търново, 
п. к. 5000, бул. България № 27, да извърши за 
своя сметка проучване на строителни матери­
али – подземни богатства по чл. 2, ал. 1, т. 5 от 
Закона за подземните богатства, в площ „Ру­
саля-2“, разположена в землищата на с. Русаля 
и с. Хотница, община Велико Търново, област 
Велико Търново, при следните условия:
1. Срокът на разрешението е 12 месеца. 
2. Размерът на площта е 0,13 кв. км.
3. Границите на площта са определени с 
координати на граничните точки съгласно 
приложението.
4. Условията за осъществяване на дейността 
по проучване, както и правата и задълженията на 
титуляря се определят в договора за проучване.
5. Видовете и обемите на работите по про­
учване и добивът за технологични изпитания са 
определени в работната програма, неразделна 
част от договора за проучване.
6. Разрешението може да бъде обжалвано 
пред Административния съд – Велико Търново, 
в 14-дневен срок от обнародването му в „Дър­
жавен вестник“.
7. Разрешението влиза в сила от датата на 
влизане в сила на договора за проучване с 
титуляря.
8. Контролът по изпълнението на разреше­
нието и на сключения договор се осъществява 
от министъра на енергетиката.
Министър: 
Ж. Станков